2016. gada 2. augustā Noteikumi Nr. 500

Rīgā (prot. Nr. 38  10. §)

**Grozījumi Ministru kabineta 2010. gada 21. jūnija noteikumos Nr. 552 "Ielūgumu apstiprināšanas un uzaicinājumu noformēšanas kārtība"**

Izdoti saskaņā ar

[Imigrācijas likuma](http://www.likumi.lv/doc.php?id=68522)

3. panta trešo daļu un

13. panta pirmo daļu

Izdarīt Ministru kabineta 2010. gada 21. jūnija noteikumos Nr. 552 "Ielūgumu apstiprināšanas un uzaicinājumu noformēšanas kārtība" (Latvijas Vēstnesis, 2010, 100. nr.; 2011, 19. nr.; 2012, 70. nr.) šādus grozījumus:

1. Aizstāt 2.3. apakšpunktā vārdus "otrajai pakāpei" ar vārdiem "trešajai pakāpei".

2. Papildināt 9.2.8. apakšpunktu aiz vārda "nedēļā" ar vārdiem "vai mēnesī".

3. Izteikt 9.2.12. apakšpunktu šādā redakcijā:

"9.2.12. apliecinājums, ka gadījumā, ja darba devējs uzaicina sezonas darbinieku un nodrošina viņu ar dzīvesvietu, šī dzīvesvieta atbilst normatīvajiem aktiem, kas nosaka prasības dzīvojamām telpām, īres maksa par mājokli nebūs pārmērīgi liela salīdzinājumā ar sezonas darbinieka neto darba samaksu un mājokļa kvalitāti, kā arī tā netiks automātiski ieturēta no sezonas darbinieka darba samaksas;".

4. Izteikt 9.6. apakšpunktu šādā redakcijā:

"9.6. samaksā valsts nodevu."

5. Izteikt 10. punktu šādā redakcijā:

"10. Iesniedzot ielūguma pieteikumu ārzemniekam, kuram jau iepriekš bijis apstiprināts ielūgums nodarbinātībai atbilstošā profesijā, vai komercreģistrā reģistrētam valdes vai padomes loceklim, prokūristam, administratoram, likvidatoram vai personālsabiedrības biedram, kam ir tiesības pārstāvēt personālsabiedrību, vai personai, kura pilnvarota pārstāvēt komersantu (ārvalsts komersantu) darbībās, kas saistītas ar filiāli, vai sezonas darbiniekam, šo noteikumu 9.3.2. apakšpunktā minētos dokumentus neiesniedz."

6. Svītrot 15. punktu.

7. Papildināt 22. punktu ar trešo teikumu šādā redakcijā:

"Ielūguma pieprasījumu sezonas darbiniekam, kam pēdējo piecu gadu laikā pirms pieprasījuma iesniegšanas jau bijusi izsniegta ilgtermiņa vīza sezonas darba veikšanai, izskata divu darbdienu laikā."

8. Aizstāt 24. punktā skaitli un vārdu "11. punktā" ar skaitļiem un vārdiem "8. vai 11. punktā".

9. Aizstāt 24. punktā vārdu "izsaukumu" ar vārdu "ielūgumu".

10. Papildināt noteikumus ar informatīvu atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2014. gada 26. februāra Direktīvas [2014/36/E](http://eur-lex.europa.eu/eli/dir/2004/38?locale=LV)S par trešo valstu valstspiederīgo ieceļošanas un uzturēšanās nosacījumiem nodarbinātības kā sezonas darbiniekiem nolūkā."

Ministru prezidents Māris Kučinskis

Iekšlietu ministrs Rihards Kozlovskis